tartuNLP/wikipedia-smugri-20251201 huggingface dataset:
Tiikoni

Tiikoni () on hybridikissa, joka syntyy urostiikerin ja naarasleijonan saadessa keskenään jälkeläisiä. Tiikonia kutsutaan joskus myös tiijonaksi, teijonaksi tai tigoniksi.
Tiikonit ovat äärimmäisen harvinaisia. Luonnossa niitä ei esiinny johtuen jo siitäkin, että tiikerit ja leijonat elävät enimmäkseen eri alueilla. Eläintarhoissa tiikoneita on kuitenkin saatu syntymään. Urostiikeri ei kuitenkaan helposti parittele leijonan kanssa.
Useista muista eläinlajien risteytyksistä poiketen tiikonit, etenkin naaraat, ovat usein lisääntymiskykyisiä. Tämän vuoksi tiikonit voivat paritella puhtaiden tiikerien tai leijonien kanssa, ja näin voi syntyä myös eläimiä, jotka ovat neljäsosan tiikereitä ja kolme neljäsosaa leijonia tai päin vastoin. Tämä tarkoittaa sitä, että luonnontieteellisen käsityksen mukaan tiikeri ja leijona eivät olisi erillisiä lajeja, vaan pikemminkin saman lajin alalajeja.
Tiikonit ovat yleensä kooltaan varsin pieniä, ja huomattavasti liikereitä pienempiä, koska niiden kasvua rajoittava geeni ilmentyy kummaltakin vanhemmalta.
Konstantinopolin ekumeeninen patriarkaatti

Konstantinopolin ekumeeninen patriarkaatti (, , tunnetaan myös nimellä "Kristuksen Suuri Kirkko") on yksi neljästätoista autokefalisesta paikalliskirkosta ortodoksisen kirkon piirissä. Vaikka Konstantinopolin patriarkaatti ei kuulu suurimpiin ortodoksikirkkoihin (jäsenmäärä noin 3,5 miljoonaa), sillä on kanonisen oikeuden sekä historian vuoksi yhä johtava hengellinen asema niiden keskuudessa.
Konstantinopolin ekumeenista patriarkaattia johtaa Konstantinopolin, Uuden Rooman, arkkipiispa ja ekumeeninen patriarkka, Bartolomeos I. Kirkon pääpaikka on Turkin Istanbulissa (ent. Konstantinopoli). Sen päätoiminta-alue on kuitenkin Kreikan reunaosissa - Kreetalla, Dodekanesian saaristossa ja osissa Pohjois-Kreikkaa. Myös Athosvuori ja sen luostarikeskittymä kuuluu patriarkaatin piiriin. Suurin osa kreikkalaisista kuuluu kuitenkin erilliseen Kreikan ortodoksiseen kirkkoon, jonka autokefalia tunnustettiin 1850-luvulla. Toisaalta Konstantinopolin patriarkaatilla on myös hiippakuntia ympäri maailmaa siirtolaisten keskuudessa.Suomen ortodoksinen kirkko kuuluu Konstantinopolin ekumeenisen patriarkaatin yhteyteen autonomisena kirkkona vuodesta 1923. Vastaava asema on Viron apostolisella ortodoksisella kirkolla. Kreetan kirkolla on puoliautonominen asema.
Historiaa.
Konstantinopolin patriarkaatti on yksi koko kristillisen kirkon viidestä alkuperäisestä ns. vanhasta patriarkaatista, jotka olivat olemassa jo Rooman ja Bysantin valtakunnan aikana. Neljä muuta ovat Rooman, Aleksandrian, Antiokian ja Jerusalemin patriarkaatit, joista Rooman päämies paavi johtaa katolista kirkkoa.
Alkuperäisestä Konstantinopolin patriarkaatista omiksi autokefalisiksi kirkoiksi ovat aikojen kuluessa eronneet:
Hybridikissa

Hybridikissa on kissaeläin, joka syntyy kahden eri kissalajin yhteisenä jälkeläisenä. Erityisesti tällaista risteyttämistä on tehty joissakin eläintarhoissa ja sirkuksissa, jotta saataisiin erikoisia vetonauloja yleisöä houkuttelemaan. Kovin yleistä tällainen toiminta ei kuitenkaan ole.
Ainakin seuraavia isoja kissaeläimiä on onnistuttu risteyttämään keskenään. Suomenkieliset nimet eivät ole kaikista yhdistelmistä selvillä, englanninkieliset suluissa:
Pienempien kissaeläimien kohdalla risteyttäminen on huomattavasti yleisempää ja helpompaa. Yleensä tällä pyritään tekemään uusia lemmikeiksi sopivia kissarotuja, joilla olisi kuitenkin villiä ulkonäköä. Esimerkiksi Suomessakin kohtuullisen yleinen bengali on alun perin risteytys kesykissasta ja Aasian leopardikissasta. Kissarotu savannah eli savannikissa on taas kotikissan ja servaalin risteymä.
Jalkapallon maailmanmestaruuskilpailut 1978

Vuoden 1978 jalkapallon maailmanmestaruuskilpailut järjestettiin Argentiinassa. Turnauksen vei isäntämaa Argentiina, joka voitti loppuottelussa Alankomaat jatkoajalla luvuin 3–1. Alankomaiden Rob Rensenbrink oli ratkaista ottelun varsinaisen peliajan lopussa tilanteessa 1–1, mutta osui vain tolppaan.
Voitto oli Argentiinalle ensimmäinen ja täten siitä tuli kuudes maailmanmestaruuden voittanut joukkue Uruguayn, Italian, Saksan, Brasilian ja Englannin lisäksi.
Pronssia otti Brasilia, joka kukisti Italian 2–1. 
Turnauksen kaava oli sama kuin vuoden 1974 kisoissa: lopputurnaukseen pääsi 16 joukkuetta, jotka jaettiin neljään neljän joukkueen lohkoon. Jokaisen lohkon kaksi parasta joukkuetta jatkoi toiselle kierrokselle, jossa joukkueet jaettiin kahteen neljän joukkueen lohkoon. Jatkolohkojen voittajat kohtasivat loppuottelussa ja toiseksi tulleet pronssiottelussa.
Sarjamuotoinen järjestelmä sai osakseen kritiikkiä, kun isäntämaa Argentiina ratkaisuottelussa voitti Perun 6–0 ja meni loppuotteluun ohi Brasilian, jonka maalisuhde jäi huonommaksi. Sopupelipuheet alkoivat heti suurinumeroisen voiton jälkeen. Suoria todisteita vilpistä ei ole noussut esiin, mutta joka tapauksessa isäntien onnistui muun muassa lykätä pelin alkua niin että samaan aikaan pelattavaksi tarkoitetun Brasilian ottelun lopputulos oli jo tiedossa. Perun pelaajat ovat myös kertoneet eräiden korkea-arvoisten poliittisten vaikuttajien kuten Argentiinan sotilasjuntan johtajan Jorge Videlan ja näiden vieraan Henry Kissingerin vierailleen ennen ottelun alkua pukukopissaan.
Toisen välierälohkon suurin yllätys oli Saksan liittotasavallan tappio Itävallalle 2–3. Itävallan tähtipelaaja oli Hans Krankl.
Argentiinassa juhlittiin mestaruutta viikkoja, ja saavutuksen, kuten koko turnauksen järjestämisenkin, katsottiin tukeneen maata hallinnutta sotilasjunttaa.
Parhaat maalintekijät.
6 maalia
5 maalia
4 maalia
3 maalia
Jerusalemin patriarkaatti

Jerusalemin patriarkaatti eli Jerusalemin kreikkalais-ortodoksinen kirkko on ortodoksisen kirkon piiriin kuuluva autokefaalinen paikalliskirkko. Sen keskuspaikka on Jerusalem Israelissa ja vaikutusalue lähinnä Palestiinassa ja Jordaniassa sekä muissa Lähi-idän arabivaltioissa. Vaikka suurin osa kirkon jäsenistä ja papistosta on arabeja, sen johtava papisto on perinteisesti kreikkalaista, ja tämä tilanne on aiheuttanut hankausta kirkon sisällä. 
Historiallisesti Jerusalemin patriarkaatti on yksi viidestä alkuperäisestä ns. vanhasta patriarkaatista. Neljä muuta ovat Rooman, Konstantinopolin, Aleksandrian ja Antiokian patriarkaatit, joista Rooman päämies paavi johtaa katolista kirkkoa. Ortodoksit pitävät Jerusalemin kirkkoa koko kristinuskon äitikirkkona, koska seurakunta sai alkunsa ensimmäisenä helluntaina Jerusalemissa.
Jerusalemin patriarkaattia on vuodesta 2005 alkaen johtanut Jerusalemin ja koko Palestiinan patriarkka Teofilos III. Piispanistuin on Jerusalemin Pyhän haudan kirkossa.
Romanian ortodoksinen kirkko

Romanian ortodoksinen kirkko () on lähinnä Romaniassa ja Moldovassa vaikuttava autokefalinen ortodoksinen kirkko. Se on yksi viidestä ns. uudesta patriarkaatista, jotka ovat ajan myötä eronneet ns. vanhoista patriarkaateista (Rooma, Konstantinopoli, Aleksandria, Antiokia ja Jerusalem). Romania erkani Konstantinopolin alaisuudesta vuonna 1865. Romanian ortodoksinen kirkko korotettiin patriarkaatiksi vuonna 1925.
Suurin osa romanialaisista kuuluu Romanian ortodoksiseen kirkkoon. Sen jäsenmäärä on yli 19 miljoonaa, ja se on toiseksi suurin ortodoksikirkko Venäjän ortodoksisen kirkon jälkeen.
Kirkkoa johtaa Romanian ortodoksisen kirkon patriarkka Daniel Patriarkan koko arvonimi kuuluu Bukarestin arkkipiispa, Muntenian ja Dobrogean metropoliitta, koko Romanian patriarkka, Kappadokian Kesarean Locum tenens. Danielia edelsi ekumeniaa edistänyt patriarkka Teoctist (1986–2007).
Kirkot.
Bukarestiin on päätetty rakentaa uusi 120 metriä korkea Romanian kansan pelastuksen katedraali, jonka kokonaiskustannukset ovat noin 100 miljoonaa euroa, mutta todennäköisesti maalaukset ja koristelu kaksinkertaistavat hinnan. Kirkko lupasi alun perin kustantaa rakennuksen omin varoin, mutta vuonna 2011 valtiota pyydettiin osallistumaan kustannuksiin 2,3 miljoonalla eurolla. Kansa on paheksunut kirkkohanketta, kun köyhässä maassa on säästöjen takia koulujenkin lukumäärää jouduttu vähentämään alle puoleen.
Georgian ortodoksinen kirkko

Georgian apostolinen autokefalinen ortodoksinen kirkko () tai Georgian patriarkaatti on autokefalinen ortodoksinen kirkko. Se on yksi ortodoksisen kirkon viidestä niin sanotusta uudesta patriarkaatista, jotka ovat ajan myötä eronneet niin sanotuista vanhoista patriarkaateista (Rooma, Konstantinopoli, Aleksandria, Antiokia ja Jerusalem). Sen itsenäisen aseman tunnustavat kaikki muut suuret autokefaliset kirkot.
Ortodoksinen kirkko saapui Georgiaan 300-luvulla, ja perimätiedon mukaan uskonnon toi maahan Pyhä Nino. 
Suurin osa Georgian asukkaista, noin 83 %, kuuluu Georgian ortodoksiseen kirkkoon. Lisäksi Armenian apostoliseen kirkkoon ja Venäjän ortodoksiseen kirkkoon kuuluu muutama prosentti kansasta. Vuonna 2002 Georgian ortodoksisen kirkon raportoitiin kuuluvan 35 hiippakuntaa ja noin 600 kirkkoa, joissa palveli 730 pappia. Georgian ortodoksisella kirkolla on Georgiassa noin 3 600 000 jäsentä.
Georgian ortodoksista kirkkoa johtaa Georgian patriarkka ja katolikos, vuodesta 1977 Ilia II.
Serbian ortodoksinen kirkko

Serbian ortodoksinen kirkko on yksi ortodoksisen kirkon autokefalisista paikalliskirkoista. Se toimii lähinnä Serbiassa, Bosnian serbtasavallassa ja Montenegrossa, mutta myös muualla entisen Jugoslavian alueella ja ympäri maailmaa serbisiirtolaisten keskuudessa. Maailmanlaajuisesti noin 80 % serbeistä lukeutuu kirkkoon, yhteensä noin kahdeksan miljoonaa henkeä. 
Serbian ortodoksista kirkkoa johtaa Hänen autuutensa Pečin arkkipiispa, Belgradin ja Karlovcin ja koko Serbian patriarkka Porifrije yhdessä viiden metropoliitan ja 26 piispan kanssa. Maailmanlaajuisesti kirkossa on 40 hiippakuntaa ja yli 3 500 seurakuntaa ja 2 000 pappia. Kirkolla on yli 220 luostaria.
Historiallisesti Serbian kirkko on yksi viidestä ns. uudesta patriarkaatista, jotka ovat ajan myötä eronneet niin sanotuista vanhoista patriarkaateista (Rooma, Konstantinopoli, Aleksandria, Antiokia ja Jerusalem). Se sai autokefalisen aseman Konstantinopolin patriarkalta ensi kerran jo vuonna 1219, toisena slaavilaisena kirkkona Bulgarian jälkeen. Autokefalia menetettiin vuonna 1459, kun Pećin patriarkka alistettiin uudellen Konstantinopolin ekumeeniselle patriarkalle ottomaanien valloitettua Serbian. Autokefalia myönnettiin uudelleen 1879 Serbian ruhtinaskunnan itsenäistyttyä uudelleen 39 vuotta aiemmin.
Flöitti

Flöitti ( "huilu"; ) on purjealustyyppi, jolla tarkoitetaan kolmimastoista tasapohjaista kauppalaivaa. Ensimmäiset flöitit rakennettiin Hollannissa 1500-luvun lopulla. Ominaista oli pyöreäksi rakennettu perä, joka erotti flöitin tasaperäisestä pinassista. Flöitin fokka- ja isomastoissa oli kaksi raakapurjetta ja mesaanimastossa latinalaispurje. 
Flöitit rakennettiin kuljettamaan ruumassaan suuria määriä tilaa vieviä hyödykkeitä, kuten suolaa, viljaa tai puutavaraa. Flöitin ruuman vetoisuus oli yleensä noin 300–600 tonnia, joten se oli edeltäjiään selvästi suurempi. Suuresta koostaan huolimatta ne olivat helposti purjehdittavia eivätkä vaatineet yhtä paljon miehistöä kuin esimerkiksi ranskalaisten suosimat alukset, joten Ranskan laivasto päätti hankkia niitä käyttöönsä myös 1760-luvulla. Flöittien aikakausi päättyi 1700-luvun lopulla, kun sen korvasivat fregatit ja parkit.
Tasapainoaisti

Tasapainoaisti on aisti, joka kertoo tasapainon eli ruumiin asennon ja sen muutokset suhteessa painovoiman suuntaan. Ihmisen tasapainoaisti perustuu lihas-, jänne- ja näköaistin sekä sisäkorvan vestibulaarijärjestelmän yhteisvaikutukseen.
Tasapainoaisti koostuu kolmesta osasta: liike-elimestä (sisäkorvan kaarikäytävät), sisäkorvan kuulokivielimestä, ja mm. lihaksissa olevista reseptoreista, jotka muodostavat asentoaistin. Liike-elin aistii kulmakiihtyvyyksiä, kuulokivielin aistii suoraviivaisia kiihtyvyyksiä ja asentoaisti kertoo kehon eri osien asennosta toisiinsa nähden.
Tasapainoaistin häiriintyminen aiheuttaa huimausta ja pahoinvointia ja fysiologiassa puhutaan aistiharhoista. Tasapainoa voivat häiritä Ménièren tauti, sisäkorvan tulehdus, paha nuha, yläkaarikäytävän luupuutos ja moni muu sairaus. Sitä voi tilapäisesti häiritä myös nopeat ja voimakkaat liikkeet, esimerkiksi ajaminen karusellissa. Erityisesti hävittäjälentäjät altistuvat tasapainoastin voimakkaille häiriöille. Useimpien astronauttien mielestä heidän tasapainoaistinsa heikentyy avaruudessa, koska siellä ei ole tarpeeksi painovoimaa pitämään heidän korvansa nesteitä tasapainossa. Tästä seuraa matkapahoinvoinnin muoto nimeltään avaruuspahoinvointi.
Tasapainoaistiin liittyy myös niveltunto, pimeässäkin tiedetään missä asennossa jalka tai käsi on ja tasapainoon liittyy paljon opittuja toimintoja. Tiedetään, että puut ovat pystysuorassa ja horisontti vaakasuorassa.
Ignatios IV

Ignatios IV (oik. "Habib Hazim"), Antiokian ja koko Idän patriarkka, (28. elokuuta 1921 Mhardeh, Syyria – 4. joulukuuta 2012 Beirut, Libanon) oli syyrialainen kirkonmies. 
Ignatios johti Antiokian (ortodoksista) patriarkaattia 1979–2012. Antiokian patriarkaatti on perinteisessä arvojärjestyksessä kolmas Konstantinopolin ja Aleksandrian jälkeen. Siihen kuuluu arviolta miljoona kristittyä, pääosin syyrialaisia.
Navassa

Navassa on pieni, asumaton Yhdysvalloille kuuluva saari Karibianmerellä Haitin ja Jamaikan välillä. Saarta hallinnoi U. S. Fish and Wildlife Service. 
Maantiede.
Navassa on kooltaan 5,4 neliökilometriä. Se sijaitsee 56 km länteen Haitilta ja 160 kilometriä etelään Kuubassa sijaitsevasta Yhdysvaltojen laivastotukikohdasta Guantanamo Baystä. Saari on muodostunut korallista ja kalkkikivestä. Sitä reunustavat valkoiset, 9–165 m korkeat jyrkänteet.
Saari on suurimmaksi osaksi paljasta kalliota, mutta myös tiheää kasvillisuutta, kaktuksia, puita ja ruohoja esiintyy. Saarella laiduntaa myös vuohilaumoja. Vuodesta 1999 on saari ollut luonnonsuojelualue.
Saarelta on tavattu 14 eri matelijalajia.
Historia.
Kristoffer Kolumbus lähetti vuonna 1504 muutamia miehiään Jamaikalta Hispaniolan saarelle. Matkalla nämä rantautuivat Navassalle, mutta sieltä ei löytynyt vettä. He kutsuivat saarta nimellä Navaza ja 350 vuoteen merimiehet eivät käyneet saarella. Amerikkalainen merikapteeni Peter Duncan otti saaren haltuunsa 1857 guano-saarten lakiin vedoten. Guano-varoja kaivettiin aktiivisesti vuosien 1865–1898 välillä. Haiti protestoi Yhdysvaltojen miehitystä vastaan ja vaati Navassaa itselleen, mutta Yhdysvallat kieltäytyi ja piti saaren hallussaan.
U. S. Lighthouse Service rakensi vuonna 1917 saarelle 120 metriä korkean majakan. Joulukuusta 1999 saaresta on vastannut U. S. Fish and Wildlife Service ja se on määritelty kansalliseksi luonnonsuojelualueeksi. Saarelle pääsy vaatii luvan.
Toisen maailmansodan jälkeen saarella ovat vierailleet säännöllisesti radioamatöörit, jotka luokittelevat saaren itsenäiseksi maaksi maapistelaskussaan.
90482 Orcus

90482 Orcus (symboli: ) on Neptunuksen radan ulkopuolella kiertävä kohde, joka kuuluu Kuiperin vyöhykkeeseen. Ennen nimeämistä 90482 Orcus tunnettiin tunnisteella 2004 DW. 
Kohde kiertää Auringon ympäri (noin ) kiertoradalla, joka on lähimmillään astronomisen yksikön päässä ja etäisimmillään astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti – . Kohteen pyörähdysaika akselin ympäri on .
Kohteella on kuu, jolle on annettu nimi Vanth. Kuu on löydetty vuonna 2005 Hubble-teleskoopilla. Kuusta ilmoitettiin vuonna 2007 ja pysyvä tunniste I Vanth annettiin maaliskuussa 2010. Kohde luokitellaan plutinoihin.
90482 Orcus on luokiteltu lähes varmaksi kääpiöplaneetaksi.
Kohteen löysivät Michael Brown (Caltech), Chad Trujillo (Gemini Observatory) ja David Rabinowitz (Yale University) kuvista, jotka oli otettu 17. helmikuuta 2004. Orcuksen suhteellinen magnitudi on 18,5, mikä on sama kun toisen Kuiperin vyöhykkeen kappaleen Quaoarin. Jos albedoarvoksi arvioidaan 0,09 saadaan kappaleen halkaisijaksi 1 600 kilometriä. Tämä tekisi Orcuksesta neljänneksi suurimman Kuiperin vyöhykeen kohteen, Eriksen, Pluton ja Sednan jälkeen. 
Koska Orcuksen kiertorata muistuttaa Pluton rataa, on sille annettu nimi Orcus-jumalan mukaan. Orcus oli kreikkalaisen mytologian Haadeen toinen nimi, ja Orcus oli myös erillinen jumala roomalaisessa mytologiassa.
Hassaniyya

Hassaniyya on maurien puhuma arabian kielen murre, jota puhutaan Mauritaniassa ja muualla Saharan länsiosissa. Siinä on monia lainasanoja berberikielestä. Hassaniyyassa on muutamia murteita. Kieltä puhutaan myös Algeriassa, Marokossa, Malissa, Nigerissä, Senegalissa ja Länsi-Saharan alueella. Mauritaniassa ja Länsi-Saharassa hassaniyya on lähes täysin korvannut alueen berberikielet.
Tanna

Tanna on saari Vanuatussa Tyynellämerellä. Se kuuluu Tafean maakuntaan. Saaren pituus on 40 kilometriä ja leveys 19 kilometriä. Pinta-alaltaan Tanna on 549 neliökilometriä. Vuoden 2016 väestönlaskennan mukaan saarella asui 32 427 asukasta. Saaren pääkaupunki on länsirannikolla sijaitseva Isangel ja suurin kaupunki Isangelin lähellä sijaitseva Lenakel. Tannan kaakkoisrannikolla sijaitsee toimiva tulivuori Mount Yasur, joka on 361 metriä korkea. Saaren korkein kohta on kuitenkin Mount Tukosmera, joka on 1 084 metriä korkea. Tannalla tuotetaan kahvia, kopraa ja karjaa. Saarella puhutaan muun muassa tannan kieltä, mutta useimmat asukkaat ymmärtävät myös bislamaa.
Tannalla harjoitetaan muun muassa lastikulttiuskontoa, jota kannattaa noin viidennes saaren väestöstä. Uskonnossa palvotaan John Frum -hahmoa (Jon from America). Monet sen kannattajista uskovat John Frumin hengen elävän Mount Yasur -tulivuoden uumenissa.
Ensimmäisenä eurooppalaisena saarelle saapui James Cook vuonna 1774.
Saarelle sijoittuvat vuonna 2015 ensi-iltansa saaneen samannimisen elokuvan tapahtumat. Elokuva oli Australian Oscar-ehdokas. "Helsingin Sanomien" Nyt-liitteen toimittaja Harri Römpötti pitää elokuvaa ulkokohtaisena ja romantisoivana ja näkee ongelman juuri siinä, että se on näytelmäelokuva, joka on tekijöidensä puheenvuoro, eikä dokumentti, joka suoraan myöntäisi tarkastelevansa aihetta ulkopuolelta. Vanuatun matkailutoimisto kuitenkin esittelee elokuvaa markkinoinnissaan.
The Crescent

Enochian Crescent, 1995–2012) on suomalainen black metal -yhtye, jonka perustivat laulaja Wrath ja kitaristi Victor vuonna 1995. Yhtye oli nimettynä vuoden yhtye -ehdokkaaksi sekä Black Church vuoden levyehdokkaaksi Finnish Metal Expo 2006 -äänestyksessä.
Yhtye sai erityistä huomiota osakseen soitettuaan Tavastialla 1997 ennen norjalaisen Emperorin esiintymistä. Keikalla laulaja Wrath viilsi veitsellä ranteeseensa niin syvään, että hän joutui sairaalaan. Emperor kieltäytyi esiintymästä ennen kuin lava oli siivottu verestä.
Wrathin lähteminen, 2012–.
Vuonna 2012 yhtyeen perustajajäsen Wrath jätti yhtyeen. Wrath ja Viktor olivat sopineet vaihtavansa yhtyeen nimen, jos toinen lähtisi pois, joten Enochian Crescent päätti jatkaa toimintansa nimellä The Crescent. Uusi Crescent julkaisi ensimmäisen studioalbuminsa helmikuussa 2013.
Diskografia.
Studioalbumit
EP:t
Split-albumit
Sivuprojektit.
Yhtyeen rumpali Bolton lyöttäytyi yhteen HIM-yhtyeen kitaristi Daniel Lioneyen kanssa nauhoittaakseen black metal-albumin, nimeltä "Vol II", joka olisi jatkoa Lioneyen ensimmäiselle albumille "The King of Rock 'N Roll".
Chitungwiza

Chitungwiza on kaupunki Zimbabwessa. Se sijaitsee noin yhdeksän kilometriä etelään pääkaupunki Hararesta. Useimmat chitungwizalaiset työskentelevät Hararessa. Chitungwiza perustettiin vuonna 1978. 
Chitungwizan asukasluku vuonna 2022 oli 371 244. Kaupunki on asukasluvultaan Zimbabwen kolmanneksi suurin kaupunki.
Cambridge–Oxford-soutukilpailu

Cambridge–Oxford-soutukilpailu on Cambridgen ja Oxfordin yliopistojen joukkueiden välinen soutukilpailu, joka kuuluu maailman kuuluisimpiin soutukilpailuihin. Vuosittainen kilpailu käydään kahdeksikoilla Thamesjoella Lontoossa maaliskuun lopulla tai huhtikuun alussa. Matkan pituus on neljä mailia ja 374 jaardia (6,779 km) Putneyn sillalta Mortlakeen. Soutukilpailu on kohonnut Britanniassa eräänlaisen kansallisen instituution asemaan, ja se tunnetaankin yksinkertaisesti nimellä The Boat Race (”soutukilpailu”). Kilpailu muun muassa televisioidaan joka vuosi.
Historia.
Cambridge ja Oxford ovat Englannin vanhimmat yliopistot, joiden välisellä kilpailulla on vuosisataiset perinteet. Soutukilpailu pidettiin ensimmäisen kerran vuonna 1829 Cambridgen yliopiston opiskelija Charles Merrivalen ja hänen ystävänsä, Oxfordissa opiskelleen Charles Wordsworthin aloitteesta. Tällöin Cambridge haastoi Oxfordin kilpailuun.
Alkuaikoina kilpailu järjestettiin epäsäännöllisin välein. Vuodesta 1856 lähtien se on pidetty joka vuosi paitsi ei maailmansotien aikana 1914–1919 ja 1940–1945 eikä myöskään vuonna 2020, jolloin se peruutettiin koronaviruspandemian vuoksi. Tapana on, että hävinnyt joukkue haastaa voittaneen kilpaan seuraavana vuonna.
Naisten soutukilpailun juuret ovat vuodessa 1927, mutta alkuun soutua pidettiin naisille epäsopivana lajina eikä varsinaista kilpailua sallittu – vuoden 1927 soutu tuomaroitiin tyylin perusteella ja aikalaisraportin mukaan sitä oli kerääntynyt seuraamaan suuri, vihamielinen katsojajoukko. Samalle reitille miesten kilpailun kanssa naiset siirtyivät vasta vuonna 2015, jolloin naisten kilpailu myös televisioitiin ensimmäisen kerran.
Vuonna 2021 kilpailu pidettiin poikkeuksellisesti Great Ouse -joella Elyssä, jolloin soutumatka oli vain 4,9 kilometrin pituinen. Syynä tähän olivat toisaalta Hammersmith Bridgen sulkemiseen liittyneet turvallisuusjärjestelyt, toisaalta COVID-19-pandemian vuoksi edelleen voimassa olleet rajoitukset. 
Vuonna 2013 Cambridgen ja Oxfordin alumnit järjestivät Suomessa oman soutukilpailunsa.
Niutao

Niutao on saari Tuvalussa, Tyynellä valtamerellä. Saaren pinta-ala on 2,5 neliökilometriä, ja siellä asui vuoden 2012 väestönlaskennan mukaan 606 ihmistä.
Niutao on matala korallisaari, jota reunustaa kapea riutta. Laskuveden aikana saaren pinta-ala kasvaa 3,1:een neliökilometriin. Saaren keskellä on kolme matalaa ja pientä laguunia, jotka yhdistyvät mereen maanalaisten virtojen kautta. Niitä ympäröi mangrovekasvillisuus.
Saarella on kaksi kylää, Kulia ja Teava, jotka sijaitsevat saaren länsirannikolla. Saarella on muun muassa kirkko ja postitoimisto. Saarelaisten mahdollisuudet itsensä elättämiseen ovat hyvin rajalliset. Saarineuvoston julkisen sektorin työpaikkojen lisäksi Niutaon asukkaat elättävät itsensä satunnaisilla töillä, kalastamisella, kasitöillä ja ulkomailla asuvien sukulaisten rahalähetyksillä.
Niulakita

Niulakita on eteläisin ja pienin saari Tuvalun saarivaltiossa. Sen pinta-ala on 0,42 neliökilometriä, ja siellä oli vuoden 2012 väestönlaskennan mukaan 30 asukasta. Niulakitaa hallitaan Niutaon paikallishallinnon kautta.
Historia.
Ensimmäinen Niulakitan löytänyt eurooppalainen oli espanjalainen Alvaro de Mendana, joka löysi saaren vuonna 29. elokuuta 1595. Hän nimesi saaren "La Solitaria"ksi. 6. marraskuuta 1821 kapteeni George Barrett löysi saaren uudelleen. Niulakita oli alun perin asumaton, mutta osa Niutaon saaren asukkaista muutti sinne vuonna 1949. Niutaota pidettiin tuolloin liikakansoitettuna.
Nukulaelae

Nukulaelae on atolli Tuvalun saarivaltiossa ja yksi sen kahdeksasta hallintoalueesta. Se koostuu 19 saaresta, joiden pinta-ala on yhteensä noin 1,8 neliökilometriä. Atollilla on laguuni, jonka pinta-ala on 43 km². Nukulaelaen nimi tarkoittaa tuvalun kielellä "hiekkojen maata". ja sen asukasluku oli 324 vuoden 2012 väestönlaskennassa. Atollin suurin saari on Niuoko. Muita suurempia saaria ovat esimerkiksi Tumiloto, Fangaua ja Fetuatasi. Nukulaelaeta johtaa saarineuvosto ja atollilla on yksi paikka Tuvalun 15-paikkaisessa parlamentissa.
Maantieto.
Nukulaelaen 19 saaresta koostuva atolli sijaitsee Tyynellämerellä noin 110 kilometriä kaakkoon Funafutista, Tuvalun väkirikkaimmasta atollista. Nukulaelae on maan itäisin atolli. Saarien yhteenlaskettu pinta-ala on 1,8 neliökilometriä ja atollin laguunin pinta-ala on 43 km². Atollin saaret ovat pääosin hiekkarantaisia laguunin puolella.
Ilmasto.
Nukulaelaen vuosittainen sademäärä on keskimäärin noin 3 200 millimetriä.
Historia.
Nukulaelaen eteläosissa sijaitsee polynesialaista maraes-temppeliä muistuttava rakennelma, joka on peräisin eurooppalaisten saapumista edeltäneeltä ajalta. Ensimmäinen Nukulaelaen löytänyt eurooppalainen oli kapteeni George Barrett. Kristinusko levisi saarelle ensimmäisen kerran vuonna 1861. Vuosina 1862–1863 arviolta 65–80 prosenttia atollin noin 300 asukkaasta vietiin orjiksi Peruun. Monet heistä eivät enää palanneet saarelle ja vuonna 1892 atollin asukasluku oli vain 95. Eurooppalaiset toivat myös mukanaan sairauksia, jotka johtivat useisiin kuolemantapauksiin saarella.
Nukulaelaen atollilla avattiin postitoimisto vuonna 1923.
Tämän päivän nukulaelaelaiset tunnetaan heidän laulamisestaan ja tanssistaan.
Talous.
Euroopan unioni on avustanut Nukulaelaella ja kahdella muulla Tuvalun atollilla aurinkoenergian käyttöönottoa. Niinpä niillä voidaan nykyään käyttää sähköä vuorokauden ympäri. Aikaisemmin sähköä tuotettiin saarilla dieselillä, ja sitä riitti vain 18 tunniksi vuorokaudessa.
Michael Caine

Michael Caine (alun perin Maurice Joseph Micklewhite; s. 14. maaliskuuta 1933 Lontoo) on kahdesti Oscar-palkittu englantilainen näyttelijä.
Nuoruus.
Michael Caine (alku­peräiseltä nimeltään Maurice Micklewhite) syntyi vuonna 1933 työ­väen­luokkaiseen perheeseen Bermondeyssa Etelä-Lontoossa. Hänen isänsä oli kalan­kantaja ja äitinsä talouden­hoitaja.
Caine palveli Korean sodassa.
Ura.
Caine ryhtyi näyttelijäksi saatuaan työ­paikan Horsham Repertory Company -teatterissa. Hän otti esiintyjä­nimensä suosikki­elo­kuvansa "Cainen kapina" (1954) mukaan. Caine sai vuosina 1956–1962 pieniä rooleja elo­kuvissa ja televisiossa sekä pää­osia Edgar Wallacen sala­poliisi­romaanien televisio­kuvauksissa.
Caine teki läpi­murtonsa historiallisessa seikkailu­elo­kuvassa "Zulu" (1964). Sitä seurasi joukko muita merkittäviä rooleja. Kansain­välisen läpi­murtonsa Caine teki elo­kuvassa "Alfie – naisten viettelijä" (1966), jossa hän esitti naisiin­menevää cockneya ja sai suorituksestaan Golden Globe -palkinnon ja Oscar-ehdokkuuden.
1960-luvun lopulla ja 1970-luvun alussa Caine näytteli monessa toiminta­elo­kuvassa, kuten "Riehakas ryöstö" (1969), "Pirullista peliä" (1972, toinen Oscar-ehdokkuus) ja "Man Who Would Be King – Seikkailujen sankarit" (1976).
1980-luvulla Caine sai Oscar-ehdokkuuden pää­roolistaan elo­kuvassa "Tunnit Ritan kanssa" (1983) ja Oscar-palkinnon parhaasta mies­sivu­osasta elo­kuvassa "Hannah ja sisaret" (1986).
Caine palasi televisioon vuoden 1997 mini­sarjassa "Mandela and de Klerk". Caine sai Oscarin parhaasta mies­sivu­osasta elo­kuvassa "Oman elämänsä sankari" (1999).
Caine kertoi vuonna 2023, että "The Great Escaper" (2023) saattaa jäädä hänen viimeiseksi elokuvakseen.
Yksityiselämä.
Cainen ensimmäinen vaimo (1956–1958) oli englantilainen näyttelijä Patricia Haines. He saivat yhden tyttären. Myös toisen vaimonsa (1973–) Shakiran kanssa Cainella on yksi tytär.
Caine otti vuonna 2016 Michael Cainen viralliseksi nimekseen.
Tunnustukset.
Caine on saanut uransa aikana kuusi Oscar-ehdokkuutta, joista hän on voittanut kaksi palkintoa sivu­osa­rooleista: ensimmäisen elo­kuvasta "Hannah ja sisaret" (1986) ja toisen elo­kuvasta "Oman elämänsä sankari" (1999). Hän on lisäksi saanut kolme Golden Globe -palkintoa, kaksi Baftaa sekä SAG:n.
Caine aateloitiin vuonna 2000.
Theodoros II

Theodoros II, siviilinimeltään Nikólaos Choreftákis (, 25. lokakuuta 1954, Kreeta) on kreikkalainen paavi ja patriarkka. Hän on johtanut Aleksandrian ja koko Afrikan kreikkalais-ortodoksista patriarkaattia vuodesta 2004 edeltäjänsä patriarkka Petros VII:n kuoltua helikopterionnettomuudessa Athoksen lähellä.
Patriarkan koko arvonimi kuuluu: "Suuren Aleksandrian kaupungin, Libyan, Pentapoliksen, Etiopian, koko Egyptin ja koko Afrikan Paavi ja Patriarkka, Isien Isä, Pastorien Pastori, Prelaattien Prelaatti, Kolmastoista Apostoli ja Ekumenian Tuomari".
O.C.

O.C. ("The O.C.") on yhdysvaltalainen teinidraamasarja, joka kertoo Orangen piirikunnan, Kaliforniassa sijaitsevan Newport Beachin hienostoalueen teinien ja heidän vanhempiensa elämästä. Sarjan nimi on lyhenne Orangen piirikunnan englanninkielisestä nimestä "Orange County". Tapahtumapaikoista ja nimestään huolimatta sarjaa kuvataan Los Angelesin piirikunnassa.
Sarjan päähenkilöitä ovat Chinosta Coheneille muuttava rikoksia tekevä nuori Ryan Atwood, varakkaasta perheestä kotoisin oleva Seth Cohen, tummatukkainen ja lujatahtoinen Summer Roberts sekä rikkaasta perheestä tuleva ongelmateini Marissa Cooper.
Sarjan pääkäsikirjoittajana toimi Josh Schwartz, joka itsekin asuu O.C.:n alueella ja jossa on hyvin paljon yhteneviä piirteitä roolihahmo Seth Cohenin kanssa.
Yhdysvalloissa on esitetty neljä kokonaista tuotantokautta. Sarjan katsojaluvut olivat kuitenkin vähitellen pudonneet alkuaikojen kymmenestä miljoonasta neljään miljoonaan, mikä johti sarjan lopettamiseen. FOX tilasi neljättä kautta 16 jaksoa, joista viimeinen esitettiin Yhdysvalloissa 22. helmikuuta 2007. Viimeinen jakso esitettiin Suomessa 26. kesäkuuta 2007. Sarjan tunnusmusiikin "California" esittää Phantom Planet.
Sarjan esitys Suomessa.
Sarjaa on Suomessa esitetty tiistaisin iltakahdeksalta MTV3-kanavalla. Sarjan ensimmäistä tuotantokautta (27 jaksoa) alettiin esittää MTV3-kanavalla 30. marraskuuta 2004. Myös sarjan toinen tuotantokausi (24 jaksoa) ja kolmas tuotantokausi (25 jaksoa) on näytetty Suomessa kokonaan. Ensimmäisen tuotantokauden uusintajaksot pyörivät MTV3-kanavalla kesällä 2006, ja niistä ehdittiin esittää 15 ensimmäistä, ennen kuin kolmas tuotantokausi pyörähti käyntiin 5. syyskuuta 2006. Heti kolmannen tuotantokauden loputtua alettiin 13. maaliskuuta 2007 esittää neljättä eli viimeistä tuotantokautta. Syksyllä 2008 sarjaa alettiin esittää Sub-kanavalla. Sub aloitti O.C.:n uusinnat ensimmäisestä kaudesta lähtien kesällä 2011. 
Näyttelijät.
Musta = vakituinen
Harmaa = vieraileva
Valkoinen = ei esiinny
Vastaanotto.
O.C. oli varsinkin sarjan ensimmäisen tuotantokauden aikana hyvin suosittu, keräten Yhdysvalloissa keskimäärin 9,7 miljoonaa katsojaa. Toisella tuotantokaudella sarjan keskimääräinen katsojamäärä laski yli 2,5 miljoonalla 7,0 miljoonaan katsojaan. Tätä on selitetty muun muassa sarjan uudella esitysajalla ”ultra-kilpailullisena torstaina”. Kolmannella ja neljännellä tuotantokaudella sarjan suosio laski edelleen ja FOX päätti lopulta keskeyttää sarjan tuottamisen.
Wanukaka

Wanukaka on Indonesiassa puhuttava austronesialainen kieli. Sillä on noin 10 000 äidinkielistä puhujaa (1981). Kielen puhujat asuvat pääosin Sumban saarella. Kieli jakautuu kahteen tärkeimpään murteeseen..
Kielellä ei ole kirjallista muotoa.
Tasoitusjärjestelmä (golf)

 Golfin tasoitusjärjestelmän avulla voidaan laskea kuinka hyvin pelaaja on pelannut kierroksen omiin taitoihinsa ja omaan tasoitukseensa nähden. Tasoitusjärjestelmän ansiosta tulokset ovat keskenään vertailukelpoisia pelaajien tasoeroista ja kentän vaikeustasosta riippumatta. 
Tasoituksen muodostuminen.
Golfissa jokaisella pelaajalla on oma henkilökohtainen tasoitus eli "handicap" (HCP). Pelaajan tasoitus muodostuu hänen pelaamiensa kierrosten lyöntimäärien mukaan. Tasoitus siis elää pelaajan taitojen mukaan nousten tai laskien. Suomessa otettiin käyttöön maailmanlaajuinen tasoitusjärjestelmä WHS 19.2.2020 ja se korvasi aiemmin käytetyn EGA tasoitusjärjestelmän.
Henkilökohtaisen tasoituksen avulla lasketaan pelattavalle kentälle "pelitasoitus". Pelitasoitus määrää sen, kuinka monta lyöntiä pelaaja saa hyödykseen pelattavalla kentällä. Alussa, kun pelaaja aloittaa golfin, hänen henkilökohtainen tasoituksensa on 54. Tasoitus voi laskea nollaan ja jopa sen alle. Kun pelaajan tasoitus on yli 36, puhutaan "klubitasoituksesta" ja sen alla olevat ovat "pelitasoituksia". Pelaajan tasoituksen ollessa 9,4 tai sen alle puhutaan "single-pelaajista" (pyöristetty 'pelitasoitus' esitetään yhdellä numerolla, single digit). Kaikissa tasoitusjärjestelmissä ei ole pyöristettyä 'pelitasoituista' vaan 'slope' ja kuuleekin puhuttavan "singeli-pelaajista" joilla tasoitus on alle 10. Golfin ammattilaisilla ("Pro") ei ole tasoitusta.
Pelitasoituksen laskeminen.
Pelaajan mennessä golf-kentälle hän voi kentällä olevista taulukoista tarkistaa oman pelitasoituksensa. Pelitasoitukseen vaikuttaa pelaajan henkilökohtaisen tasoituksen lisäksi pelattava kenttä, tii jolta hän pelaa sekä pelaajan sukupuoli. Pelaaja voi ennen kierroksen alkua itse valita miltä tiiltä hän haluaa kierroksellaan pelata. Kilpailussa pelattava tii määräytyy k.o. kilpailun kilpailumääräyksestä/-säännöstä. 
Pelitasoitus lasketaan käyttämällä seuraavaa kaavaa:
formula_1
Jossa,
Pelitasoitus on aina kokonaisluku. Tasoitus pyöristetään siten että 0,5 pyöristyy aina ylöspäin. Jos tasoitus on alle scratchin (0), sen eteen lisätään + -merkki (plus) normaalista - -merkistä (miinus) poiketen.
Tuloksen laskeminen.
Pelaajan on ensin selvitettävä oma tasoituksensa pelattavalla kentällä. Helpoiten se onnistuu katsomalla se kentällä olevista taulukoista. 
Uuden tasoituksen laskeminen.
Internetissä on lukuisia uuden tasoituksen laskemiseen kehitettyjä palveluja, esimerkiksi Suomen golfliiton sivuilla. Yleensä laskureihin tarvitsee syöttää vain pelattu kenttä ja reiät (1–9, 10–18 tai 1–18), sekä kunkin reiän lyöntitulos. Älypuhelimiin on myös saatavilla vastaavat toiminnot sisältäviä tuloskorttiohjelmia, jotka voivat sisältää myös gps-lyöntietäisyysmittareita tai sosiaalisen median ominaisuuksia. 
Tasoituskelpoisen pelikierroksen edellytykset.
Jotta pelikierros olisi tasoituskelpoinen, on seuraavien edellytysten oltava voimassa:
Teppo Tulppu

Teppo Tulppu (tunnetaan myös muun muassa nimillä Herra Turski ja Herra Muristo, tai "Neighbor J. Jones") on kuvitteellinen hahmo Disneyn sarjakuvamaailmasta. 
Hahmo on Aku Ankan naapuri, joka asuu Paratiisitiellä. Aku ja Tulppu tappelevat usein. Yleensä heidän tappelunsa alkavat jostain pikkuasiasta ja päättyvät useimmiten katastrofiin. 
Teppo Tulpun loi Carl Barks ja se esiintyi ensimmäisen kerran vuonna 1943 sarjakuvassa "Good Neighbors". Hahmo oli yksi Barksin luomista toistuvista hahmoista.
Kvantisointi

Digitaalisessa signaalinkäsittelyssä kvantisoinnilla tarkoitetaan reaalilukuarvojen tai hyvin suuren lukujoukon arvojen likimääräistämistä pienempään lukujoukkoon, esimerkiksi kokonaisluvuiksi sovitulle välille. 
Kvantisointi tapahtuu usein signaalin digitoinnin yhteydessä, kun analoginen signaali muunnetaan digitaaliseen muotoon analogia-digitaalimuuntimella. Näytteistin ottaa signaalista, esimerkiksi äänestä, tietyin väliajoin näytteitä pitopiiriin, josta ne muunnetaan digitaalisiksi arvoiksi (esimerkiksi 16-bittisiksi kokonaisluvuiksi) analogia-digitaalimuunnoksen avulla. Usein sekä näytteistyksen että kvantisoinnin suorittavaa laitetta kutsutaan digitoijaksi eli A/D-muuntimeksi.
Signaali voi myös olla moniulotteinen ja kvantisointia ei tarvitse suorittaa jokaisessa ulottuvuudessa.
Äänen kvantisointi.
CD-levy sisältää digitoitua ääntä. Näytteistys tapahtuu 44 100 kertaa sekunnissa (eli taajuudella 44 100 Hz) ja näytteet on kvantisoitu 16-bittisiksi kokonaisluvuiksi. 16 bitillä eli 2 tavulla voidaan esittää formula_1 eli 65536 erilaista arvoa.
Kvantisointi on myös tärkeä osa monia äänenpakkausmenetelmiä. Se on usein häviöllisen pakkausmenetelmän viimeinen vaihe. Voidaan yksinkertaistaen sanoa, että vasta kvantisointi tekee pakkausmenetelmästä häviöllisen. Tiedonpakkauksessa signaalin osasia voidaan kvantisoida vaihtelevalla resoluutiolla; esimerkiksi voimakkaiden äänien osalta ihmisen korvan erottelukyky on karkeampi kuin hiljaisempien.
Jerez de la Frontera

Jerez de la Frontera on kaupunki Cádizin maakunnassa Andalusiassa Etelä-Espanjassa.
Jerez de la Fronteran asukasluku on noin 213 000 (2016). Se sijaitsee noin 15 kilometrin päässä Cádizinlahden rannikolta, noin 75 km Sevillasta etelään ja 30 km Cádizista koilliseen (etäisyydet linnuntietä).
Jerez tunnetaan erityisesti sherry -viineistä ja yhtenä flamencon kotipaikoista. Jerezissä on Circuito Permanente de Jerez -moottorirata, jolla ajetaan muun muassa MotoGP -kilpailuja. Radalla on ajettu myös Formula 1 -sarjan kilpailuja, joista viimeisin kaudella 1997.
Jerez oli reconquistan viimeisessä vaiheessa rajakaupunki Kastilian ja Granadan välillä, josta lisämääre "de la Frontera".
Kaupungin suurin "bodega" on keskustassa sijaitseva Gonzalez Byass.
Jerez de la Fronterassa sijaitseva Atalaya -museo (Museos de la Atalaya) koostuu kellomuseosta (Museo de Relojes, Palacio del Tiempo) ja viinimuseosta (Misterio de Jerez).
Laktoosi

Laktoosi eli maitosokeri on nisäkkäiden maidossa esiintyvä hiilihydraatti. Sitä on esimerkiksi äidinmaidossa noin seitsemän prosenttia ja lehmänmaidossa 4,8 %. Sana "laktoosi" tulee latinan maitoa tarkoittavasta "lac"-sanan obliikvivartalosta "lact-" ja sokereihin viittaavasta "-oosi"-päätteestä.
Laktoosi on disakkaridi, joka koostuu kahdesta happisillan yhdistämästä monosakkaridista: glukoosista ja galaktoosista. Laktoosin empiirinen kaava on C12H22O11, moolimassa 342,3 g/mol ja CAS-numero 63-42-3.
Laktoosin muodostuminen elimistössä.
Laktoosi muodostuu glukoosin ja galaktoosin sitoutuessa toisiinsa beeta-1-4-glykosidisidoksella. Laktoosin muodostumista tapahtuu elimistössä ainoastaan maitorauhasen epiteelisoluissa. Maitorauhasen epiteelisoluissa laktoosi muodostetaan glukoosista Golgin laitteissa, joissa laktoosi myös pakataan kuljetusvesikkeleihin, joiden avulla laktoosi siirretään solujen ulkopuolelle.
Laktaasi.
Nuorilla nisäkkäillä laktaasiksi kutsuttu entsyymi hajottaa laktoosin takaisin monosakkarideiksi, jolloin se voi imeytyä elimistöön. Tavallisesti laktaasin eritys lakkaa poikasten kasvaessa, eikä niiden elimistö voi enää sulattaa laktoosia. Tämä on mahdollisesti evoluution aikaansaama pakote poikasten vieroittamiseksi.
Laktaasin häviäminen on tavallista myös ihmisillä. Kuitenkin joillain ihmisryhmillä (erityisesti Pohjois-Euroopassa ja Lähi-idässä) ilmenee mutaatio, jonka vuoksi entsyymin eritys ei lakkaa aikuisiällä ja maitotuotteet voivat muodostaa suuren osan heidän ruokavaliostaan. Näyttäisi siltä, että vuosituhansia jatkunut maanviljely ja lampaiden, karjan ja vuohien lypsäminen näillä alueilla on aiheuttanut sopeutumisen maitopitoiseen ruokavalioon. Suomalaisista aikuisista laktaasientsyymi puuttuu noin 17 prosentilta, mistä syystä he ovat laktoosi-intolerantteja.
Käyttö.
Laktoosia voidaan käyttää makeutusaineena. Lisäksi sille on käyttökohteita lääketieteessä ja biokemiallisissa ja biologisissa tutkimuksissa käymis- ja kasvatusalustana.
Terveysvaikutukset.
Laktoosia sisältävän rasvaisen maidon nauttiminen kasvattaa suotuisana pidettyjen bifidobakteereiden määrää. Eläinkokeissa on kuitenkin havaittu, että maidon hajoamistuote D-galaktoosi aiheuttaa oksidatiivista stressiä ja kroonista inflammaatiota, jotka saattavat johtaa esimerkiksi ennenaikaiseen vanhenemiseen ja luukatoon. Se, miten tulokset ovat yleistettävissä ihmisiin, vaati vuonna 2014 julkaistun tutkimuksen mukaan vielä lisätutkimusta.
Peter Snell

Peter George Snell (17. joulukuuta 1938 – 12. joulukuuta 2019) oli uusiseelantilainen juoksija, joka saavutti lyhyen uransa aikana kolme olympiakultaa.
Snell oli nuoruudessaan monipuolinen urheilun harrastaja mm. voitti teini-ikäisenä Uuden-Seelannin nuorten tennismestaruuden. Yleisurheilusta tuli hänen päälajinsa 19-vuotiaana. Hänen valmentajakseen tuli suomalaistenkin 1960-luvun lopulla hyvin tuntema Arthur Lydiard. Snell oli keskimatkojen juoksijaksi vahvarakenteinen; hänen pituutensa oli 179 cm ja painonsa 80 kg. Snell tuli kansainväliseen tietoisuuteen Rooman olympialaisissa 1960, kun hän voitti 800 metrin juoksun uudella maansa ennätysajalla.
Vuoden 1962 alussa Snell paransi kotimaassaan Whanganuissa Australian Herb Elliottin vuonna 1958 juoksemaa mailin ME:tä kymmenyksellä aikaan 3.54,4. Kuukautta myöhemmin hän paransi 880 jaardin ja samalla 800 metrin ME:eitä Aucklandissa. Entinen 800 metrin ennätys oli vuodelta 1955 Belgian Roger Moensin nimissä, ja hän paransi sitä yli sekunnilla aikaan 1.44,3. Snellin aika säilyi Uuden-Seelannin ennätyksenä toukokuuhun 2024 asti, jolloin sen rikkoi James Preston ajalla 1.44,04. Marraskuussa 1962 Snell voitti Australian Perthissä Brittiläisen Kansainyhteisön mestaruudet 880 jaardilla ja maililla.
Tokion olympialaisissa 1964 Snell voitti 800 metrin lisäksi 1500 metrin juoksun. 800 metrin aika oli uusi olympiaennätys. Tokion jälkeen Snell kulki voitosta voittoon. 12. marraskuuta hän teki Aucklandissa uuden 1 000 metrin maailmanennätyksen 2.16,6 ja vain viisi päivää tämän jälkeen juoksi uudet mailin ME-lukemat 3.54,1.
Vielä vuonna 1965 Snell kilpaili Euroopassa ja Yhdysvalloissa ilman kummempaa menestystä, minkä jälkeen hän ilmoitti lopettavansa kilpaurheilun ja keskittyvänsä muihin asioihin. 
Uransa lopetettuaan Snell toimi maanmittarina ja savuketehtaan edustajana. Vuonna 1971 Snell muutti Yhdysvaltoihin kouluttaakseen itseään paremmin. Hän suoritti BSc-tutkinnon Kalifornian yliopistossa Davisissa aiheenaan ihmisen suorituskykyasiat. Sen jälkeen hän suoritti PhD-tutkinnon Washingtonin valtionyliopistossa. Tohtoritutkinnon jälkeen hän työskenteli sisätautiopin apulaisprofessorina Lounais-Texasin lääketieteen tutkimuskeskuksessa Dallasissa.
Muksis

Muksis ( ) on venäläisen lastenkirjailijan Eduard Uspenskin luoma satuhahmo.
Muksis on pieni, pyöreä ja karvainen ja sillä on suuret pyöreät korvat. Se ystävystyy pian Krokotiili Genan kanssa. Gena on vanha arvokas krokotiili, joka on eläintarhassa töissä krokotiilina. Muksis ja Gena esiintyivät useissa animaatioelokuvissa ja saavuttivat kuuluisuutta myös itäblokin ulkopuolella, esimerkiksi Japanissa. Sen mukaan on nimetty Tšeburaška-auto, lentokone, jopa virvoitusjuoma, ja se on muun muassa useiden venäläisten vitsien päähenkilö.
Muksis oli Venäjän olympiajoukkueen maskotti vuoden 2004 kesäkisoissa Kreikassa. Muksis-pehmolelu oli myös Ville Haapasalon ja Niki Juuselan matkassa, kun nämä esittelivät vuoden 2014 talviolympialaisten isäntäkaupunkia Sotšia Ylen tv-sarjassa, jota esitettiin olympialaisten aikaan.
Juoni.
Ensimmäisen kerran Muksis esiintyi Uspenskin lastenkirjassa "Krokotiili Gena ja hänen ystävänsä" (Крокодил Гена и его друзья). Muksis on tiheässä tropiikin metsässä asustava eläin, jota tiede ei tunne. Se koostuu niin erilaisista osista, että on mahdotonta sanoa onko se jänis, koira, kissa vai kenguru. Kun Muksis kerran on kävelyllä hengittämässä raitista ilmaa, se joutuu vahingossa appelsiinilaatikkoon ja sen mukana sivistyneeseen maailmaan. Kun se perillä nostetaan ulos laatikosta, ovat sen käpälät niin puutuneet että se muksahtaa ensin pöydältä tuolille, sitten lattialle. Tämän mukaan (venäjää: чебурахнуться, pudota kömpelösti) se nimetään Muksikseksi.
Jousijalka-Jack

Jousijalka-Jack ("Spring Heeled Jack") on elokuvassa ja kirjoissa hyödynnetty 1800-luvulla syntynyt kuvitteellinen hahmo. Jack on jousitetuilla kengillä hyppivä ulkonäöltään pirunoloinen hahmo, jonka kerrotaan eläneen Englannissa viktoriaanisella ajalla ja pelotelleen ihmisiä. Kyseessä lienee kaupunkitarina. Ensimmäinen muistiin merkitty havainto Jousijalka-Jackista on vuodelta 1837, ja samankaltaisista hahmoista tehtiin havaintoja myöhemmin 1870-luvulla. 
Teorioita.
Jousijalka-Jackia ei ole tunnistettu. Hänelle on kuvattu pirun ulkonäkö ja poikkeuksellisia kykyjä, kuten valtavat loikat, pitkä esiintymisaika ja kipinöiden sylkeminen.
Hahmon todenperäisyyttä epäilevät tutkijat ovat luokitelleet Jousijalka-Jackin pelkäksi tarinaksi tai kepposeksi.
Yksinkertaisin selitys on, että raportit olivat joukkohysteriaa, jotka nousivat kenties paikallisista kertomuksista. Steve Moore esitti vuonna 1995 "Mike Dash, Spring Heeled Jack, from Fortean Studiesissa" tällaiseksi tarinaksi satua hullusta uskonmiehestä, joka hyppi katonharjalla väittäen, että Saatana ajoi häntä takaa. 
Peter Haining taasen on esittänyt, että jotkut yksilöt ovat keksineet ilmiön, jota toiset matkivat. Mahdollista on jopa se, että Jousijalka-Jack olikin toteutettu jonkinlaisella tempulla. Varhaisimmat tarinat eivät kuvaa Jousijalka-Jackille yliluonnollisia kykyjä. Vuonna 1840 yleisesti esitetty huhu väitti, että irlantilainen ylimys, Henry de La Poer Beresford, Waterfordin kolmas markiisi, olisi ilmiön takana. Hänen oletettiin käyttävän mekaniikkaa hallitsevien ystäviensä valmistamia jousikenkiä. Tarina on saanut liioiteltuja sävyjä myöhemmin ja muuttunut paikallisperinteeksi.
Paranormaaleja selityksiäkin on keksitty, kuten että hän on vierailija toisesta universumista tai demoni, joka oli vahingossa tai tarkoituksella kutsuttu maan päälle.
Jack populaarikulttuurissa.
Populaarikulttuurissa hahmo on esiintynyt niin kirjoissa, sarjakuvissa kuin näytelmissäkin.
Pöly

Pöly koostuu kiinteistä, erittäin pienistä ainehiukkasista, jotka leijailevat ilmassa ja laskeutuvat hitaasti.
Pölyhiukkasten koko vaihtelee alle 1 µm hiukkasista yli 100 µm hiukkasiin.
Terveyshaitat.
Pölyn aiheuttamiin terveyshaittoihin vaikuttavat kullekin jauheelle ominaiset terveysvaikutukset, altistumisen määrä ja altistumisaika sekä hiukkaskoko ja muut hiukkasen ominaisuudet. Yli 5 µm kokoiset hiukkaset jäävät hengitysteihin ja pienemmät voivat kulkeutua keuhkorakkuloihin asti. Monet pölyn aiheuttamat sairaudet syntyvät vuosien altistumisen seurauksena.
Hiukkaset jaotellaan koon mukaisesti neljään luokkaan:
Erilaisia pölyjä.
Huonepöly.
Huoneisiin kertyvä pöly on yhdistelmä ilmakehässä leijuvasta pölystä ja asukkaista irronneista hiukkasista, kuten kuolleesta ihokudoksesta ja erilaisista vaate- ja kangaskuiduista. Pölypunkit käyttävät huonepölyn orgaanisia osia ravintonaan. Niiden ulosteet puolestaan muuttuvat osaksi huonepölyä ja voivat aiheuttaa joillekin ihmisille allergisia reaktioita.
Lasikuitupöly.
Lasikuitupöly voi ärsyttää ihoa, silmiä, nenää ja kurkkua. Se voi aiheuttaa kutinaa, yskää ja kurkkukipua. Jotkut ihmiset ovat lasikuidulle herkempiä kuin toiset. Lasikuitu on myös luokiteltu mahdollisesti syöpää aiheuttavaksi, etenkin pitkäaikaisesti altistettuna.
Viktoriaaninen aikakausi

Viktoriaaninen aikakausi oli ajanjakso Yhdistyneessä kuningaskunnassa vuosina 1837–1901, jolloin kuningatar Viktoria oli vallassa.
Piirteet.
Viktoriaanisella aikakaudella Yhdistynyt kuningaskunta muuttui lopullisesti perustuslailliseksi monarkiaksi, jossa hallitsijalla ei ole paljon valtaoikeuksia. Kuningatar Viktoria ei kuitenkaan pysytellyt yksityisesti täysin puolueettomana, ja hän pystyi myös edelleen vaikuttamaan maansa asioihin korkean arvovaltansa ja poliittisten taitojensa avulla.
Aikakaudella Britannia ja koko maailma muuttui huomattavasti niin yhteiskunnallisesti kuin teollisestikin. Aikakauden uudistuksia ja keksintöjä olivat esimerkiksi rautatie, lennätin, kamera, kuolemanrangaistuksen käytön rajoittaminen, tavallisen kansan poliittisten oikeuksien laajentaminen, naisten oikeudet, työläisten ammattiliitot, työajan lyhentäminen, puhtaanapidon kehitys, sanomalehti, höyrylaiva, puhelin, sähkövalo, kirjoituskone, tekijänoikeus sekä puudutusaineet.
Viktoriaanisella aikakaudella vallitsi niin sanottu "99-vuotinen rauha" Waterloon taistelun 1815 ja Ensimmäisen maailmansodan alun 1914 välillä. Sinä aikana ainoa Euroopassa käyty sota, jossa Britannia oli mukana, oli Krimin sota 1854–1856. Muualla maailmassa britit kävivät kuitenkin jatkuvasti sotia, kuten Kiinassa, Intiassa ja Etelä-Afrikassa.
Viktoriaanisella aikakaudella brittiläinen imperiumi kasvoi käsittämään neljäsosan koko maapallon asuttavasta alueesta ja 400 miljoonaa kruunun alamaista.
Uskonto oli yhteydessä viktoriaaniseen moraaliin, joka taas liittyi porvariston nousuun. Evankelinen liike, joka oli voimistunut Ranskan suuren vallankumouksen vastareaktiona, oli useimmille briteille elävää todellisuutta 1800-luvun puolivälissä. Pyrittiin nuhteettomaan ja säännösteltyyn perhe-elämään. Aikakautta leimasi myös ankara tapakulttuuri yläluokan piirissä ja tiukka jako eri yhteiskuntaluokkiin. Viktoriaaninen muoti ja tyyli oli rehevää ja varsinkin naisten muoti suorastaan tuhlailevaa.
Myös voimakkaan kaksinaismoralismin väitetään leimanneen viktoriaanista aikakautta: siinä missä monet yläluokkaiset miehet vaalivat kotonaan ja suhteissa yläluokan naisiin tiukkaa protokollaa ja tapakulttuuria, samaisten miesten kerrotaan usein salaa harrastaneen monia epäsiveellisiä ja paheellisia elämäntapoja kuten juopottelua, uhkapeliä, epäsiveellisiä revyy-esityksiä ja bordellivierailuja. Aikakauden tabloidilehdistö ruokki skandaalien metsästystä, joka oli suosittua kansanhuvia Britteinsaarilla.
Planckin teho

Planckin teho on Planckin energia jaettuna Planckin ajalla, eli noin 
3,62831 × 1052 W. Tämä on iso ja epäkäytännöllinen yksikkö, sillä gammasädepurkauksissakaan, jotka ovat tehokkaimpia tunnettuja ilmiöitä, ei tule energiaa kuin 1 × 1045 W. Tämä on alle miljoonasosa Planckin tehosta.
Fysiikan perusvakioin ilmaistuna Planckin teho on formula_1.